Debby in Hospital

"Debby in Hospital" (בעברית:"דֵבִּי בבית חולים") היא סדרת דרמה ללימוד אנגלית בכיכובה של רוזי ניומן, שהופקה בהמשך לסדרה הפופולרית "גבי ודבי" ושודרה בטלוויזיה החינוכית הישראלית בשנת 1978.

רקע
שנתיים לאחר ההרפתקאות שעברה דבי עם אחיה גבי באמצעות מקל הקסמים, היא נפגעת בתאונת דרכים ושוברת את רגלה. בזמן האשפוז, דבי פוגשת ועוזרת לאנשים רבים במצוקה.
דבי מאושפזת בבית החולים בעקבות תאונת דרכים, אך לא שוכחת להוציא את הגיטרה ולשמח את החולים.

לסדרה הופקו 8 פרקים, והיא שודרה למשך עונה אחת ב-1978. בשנות ה-80, הסדרה המשיכה להיות משודרת בשידורים חוזרים בשעות הבוקר.

משתתפי הסדרה
 רוזי ניומן - דבי סלע
 סנדי סולוביץ' - מייק
 קנדי בירמן - שרה
 ריצ'רד פיטרסון - ד"ר בנג'מין
 אן בייליס - ד"ר ניומן
 ארנון שגב - אבי הנער בכיסא הגלגלים
 לאונרד סילברמן - "פופסי" סילברמן
 פיטר פריי - דוד אלן
 תלמה רובי - דודה עדנה
 אנאדיה קשיב - רותי, בתם של אלן ועדנה
 ארי סורקו-רם - זאב זוהר הנהג הדורס
 אביבה מרקס - אשתו, שרון זוהר
 אליזבת קליין - ד"ר קליין
 ויל היצ'קוק - אורי
 רנדי הרמן - אלי
 ג'רי היימן - מנחה חידון בטלוויזיה
 הלנה סילבר - רינה
 ג'ואל אקלסברג - רוני
 רוזמרי גרינסטון - הדודה ליסה
 קליפורד בראיינט - אריק האחיין של ליסה
 ליסה וולדבאום - שרון פיינברג, בתה של ליסה
 פטר ברנשטיין - דני הנער עם הרוגטקה
 אורן ארזי - אחיו רמי שנפגע מהרוגטקה
 עלמה בר שני - האחות עלמה
 אדמונד ג'ונה - איתן וורנר העיתונאי

פרקי הסדרה
פרק 1 - 
דבי וחברתה שרה רוכבות על אופניים, ונפגעות על ידי מכונית. שרה סובלת מפציעות קלות בלבד, אך רגלה של דבי נשברה והיא חייבת להישאר בבית החולים. דבי מדוכאת מאוד, עד שהיא פוגשת את אבי, נער צעיר שמצבו הרבה יותר גרוע ממנה, אך שומר על גישה אופטימית. בפרק זה דבי שרה את השיר המפורסם "(Que Sera, Sera (Whatever Will Be, Will Be".

פרק 2 - Food Poisoning
לאחרונה נרשם מספר גדול באופן מדאיג של מקרים של הרעלת מזון, שסיבתם אינה ידועה עד כה. דבי, תוך כדי שיחה עם מטופל בשם פופסי, מגלה את מקור המחלה.

פרק 3 - Snake-Bite
קרובי משפחתו הקנדיים של מייק באים לבקר אותו. בזמן שהם בפיקניק, בת הדודה רותי סובלת ממכת שמש וננשכת על ידי נחש.

 פרק 4 - Car Accident 
דבי פוגשת מטופל בשם זאב, שעיניו נפגעו בתאונת דרכים. כשזאב מתאר את התאונה, דבי מתמלאת מורת רוח כשהיא מבינה שהוא הנהג שפגע בה.

פרק 5 - Water Pollution
אלי ואורי הולכים לשחות באגם. ללא ידיעתם, חייהם בסכנה מכיוון שהאגם מזוהם קשות. בבית החולים, הם דנים בסכנות הזיהום עם דבי ומייק, ומחליטים לפעול למען איכות הסביבה.

פרק 6 - Rena and the Beanstalk
רינה החלימה מאנמיה, אבל היא עצובה ומדוכאת מאוד. דבי וחבריה רוני ויעל מעודדים את רינה על ידי הצגת הסיפור על ג'ק וגבעול השעועית.

פרק 7 - Emergency Room
דבי פוגשת שני ילדים בחדר המיון, דני ושרון. דבי מדברת עם הילדים, והם מספרים מה הביא אותם לשם: דני פגע בטעות בעינו של אחיו רמי בזמן ששיחק ברוגטקה; שרון ובן דודה אריק היו בטיול במבצר עתיק (תל אפק (אנטיפטריס)), והוא נפל לתוך בור ונפצע ברגלו. בזמן שהילדים ממתינים בקוצר רוח, רמי ואריק מקבלים טיפול רפואי בחדר המיון.

פרק 8 - Going Home
דבי החלימה לחלוטין, והיא הולכת הביתה בקרוב. חבריה מכינים לה מסיבת פרידה. בפרק זה מופיעה עלמה בר שני, אשר כיכבה בסדרה דן ועדנה עם גבי אוטרמן (שגילם את גבי בסדרה גבי ודבי).

 התייחסויות בתרבות הפופולרית 
 בעקבות הצלחת הסדרה יצא ספר ללימוד אנגלית באותו השם, הספר מבוסס על הסדרה. בנוסף יצאה גם קלטת שמע ללימוד אנגלית שמבוססת על התוכנית והייתה חלק מתוכנית הלימודים של משרד החינוך.
 בעונה הרביעית באחד מפרקי הסדרה של "שנות ה-80" שלום צריך ללמוד אנגלית ולשם כך הוא צופה בתוכניות "Debby in Hospital", "גבי ודבי", "Here We Are" ,"Neighbours" ובתוכניות לימוד נוספות בשביל ללמוד ולהבין יותר טוב אנגלית.

ראו גם
 גבי ודבי

קישורים חיצוניים




הערות שוליים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה שעלו לשידור בשנות ה-1970
קטגוריה:הטלוויזיה החינוכית הישראלית - תוכניות ללימודי אנגלית
קטגוריה:סדרות טלוויזיה רפואיות
קטגוריה:הטלוויזיה החינוכית הישראלית: תוכניות וסדרות